yā́jñavalkyéti hovāca yátsākṣādáparokṣādbráhma yá ātmā́ sarvāntarastám me vyā́cakṣvétyeṣá ta ātmā́ sarvāntaráḥ katamó yājñavalkya sarvāntaro yò'ṣanāyā́pipāse śókam móhaṃ jarā́m mr̥tyúmatyétyetaṃ vai támātmā́naṃ viditvā́ brāhmaṇā́ḥ putraiṣaṇā́yāśca vittaiṣaṇā́yāśca lokaiṣaṇā́yāśca vyutthāyā́tha bhikṣācáryaṃ caranti yā hyèvá putraiṣaṇā sā́ vittaiṣaṇā yā́ vittaiṣaṇā sā́ lokaiṣaṇòbhe hyète éṣaṇe eva bhávatastásmātpaṇḍitaḥ pā́ṇḍityaṃ nirvídya bā́lyena tiṣṭhā́sedbā́lyaṃ ca pā́ṇḍityaṃ ca nirvidyā́tha muníramaunáṃ ca maunáṃ ca nirvidyā́tha brāhmaṇaḥ sá brāhmaṇaḥ kéna syādyéna syātténedŕ̥śa evá bhavati yá evaṃ véda táto ha kahóḍaḥ kaúṣītakeya úpararāma